tiistai 30.11.2010 klo 11:14
Jos haluaa tietoisesti säväyttää tai tehdä vaikutuksen esimerkiksi pikkujouluissa, herkullisen punainen huulipuna on oikea ja ainoa vaihtoehto brittitutkimuksen mukaan.
Angelina Jolie on tunnettu huulistaan, joita tähti myös korostaa. SPLASHNEWS/AOP
Natalia Portman ja Scarlett Johansson valitsivat kevyemmän silmämeikin punahuulia tehostaakseen. SPLASHNEWS/AOP
Naiset ovat punanneet huuliaan vuosisatojen ajan eikä aivan syyttä, mikäli Manchesterin yliopiston havainto pitää paikkaansa. Tutkimuksen mukaan mies ei huomaa naisessa ensimmäiseksi silmiä, vaan katselee uuden naishenkilön tavatessaan puolet pidemmän ajan tämän suuta.
- Tutkimuksemme mukaan punaiset huulet ja viehättävyys ovat edelleen tiukasti linkittyneitä toisiinsa. Punainen huulipuna on kaikkein voimakkain houkutin ja keino kiinnittää huomiota, tutkimukseen osallistunut tohtori Geoff Beattie kertoo Daily Mail-lehdelle.
Tutkimuksessa havaittiin, ettei huulten täyteläisyydellä ollut yhtä paljon merkitystä kuin huulten sävyllä. Niin ohuet kuin paksummatkin huulet olivat miesten mielestä viehättävämmät punattuina kuin täysin ilman väriä.
Muitakin etuja punahuulissa on: Punainen huulipuna jättää mahdollisuuden kevyempään silmämeikkiin ja saa hampaat näyttämään valkoisimmilta.
Meikatessa on hyvä muistaa pohjustaa väri kunnolla joko huulten pohjustusaineella tai puuterilla. Rajaus pitää värin paikoillaan.
Winona Ryderin ohuemmat huulet saivat herkullista väriä Gotham Independent Film Awards -gaalassa New Yorkissa. Katy Perryn huulet ovat usein maltillisempaa sävyä, mutta aina huolitellut. SPLASHNEWS/AOP